**VISAGINO SAVIVALDYBĖS KORUPCIJOS PREVENCIJOS PROGRAMOS ĮGYVENDINIMO 2016–2018 METŲ**

**PRIEMONIŲ PLANO I PUSMEČIO ATASKAITA**

|  |
| --- |
| **PIRMASIS TIKSLAS –** didinti Savivaldybės veiklos viešumą ir sprendimų priėmimo skaidrumą. |
| **TIKSLO REZULTATO KRITERIJAI:**1) Visagino savivaldybės bendruomenė teikia pasiūlymus bent dėl 10 % kasmet rengiamų savivaldybės institucijų teisės aktų projektų;2) visi Visagino savivaldybės įstaigų rengiami teisės aktų projektai skelbiami viešai;3) visuomenės pasitikėjimas Visagino savivaldybės taryba, Visagino savivaldybės meru, Visagino savivaldybės administracija ir kitomis Visagino savivaldybės įstaigomis sieks 56 % 2018 m. |
| **1.1. UŽDAVINYS**Sudaryti sąlygas visuomenei dalyvauti sprendimų priėmimo procese, pareiškiant pastabas ir pasiūlymus dėl Savivaldybės rengiamų teisės aktų projektų. |
| **Eil. Nr.** | **Priemonė** | **Rezultatas**  |
| 1. | Atlikti gyventojų apklausą, siekiant nustatyti Savivaldybės tarybos, mero, administracijos ir kitų Savivaldybės įstaigų priimamų teisės aktų žinomumą, galimybę iš anksto teisės aktų nustatyta tvarka susipažinti su jų projektais. | Bus vykdoma II pusmetį |
| 2. | Informuoti apie gyventojų galimybę dalyvauti viešose konsultacijose bei skelbti, į kokius jų pasiūlymus buvo nuspręsta atsižvelgti arba ne ir kodėl. | Gyventojai informuojami apie galimybes dalyvauti konsultacijose savivaldybės svetainėje |
| 3. | Atlikti antikorupcinį teisės aktų ir jų projektų vertinimą. Ypatingą dėmesį skirti antikorupciniu požiūriu vertinant teisės aktų projektus, dėl kurių gali kilti interesų konfliktas, taip pat kitais visuomenei reikšmingais klausimais. | Atlikta 20 antikorupcinių teisės projektų vertinimų |
| 4. | Skelbti ne tik su planuojamu Tarybos posėdžiu susijusią informaciją, bet ir viešinti per posėdį svarstytus papildomai pateiktus dokumentus. | Informacija, susijusi su Tarybos posėdžiu, skelbiama interneto tinklapyje |
| 5. | Skelbti visus individualius Tarybos narių balsavimus svarstomais klausimais, t. y. kaip nagrinėjamu klausimu balsavo kiekvienas Tarybos narys. | Skelbiami visi individualūs Tarybos narių balsavimo rezultatai. |
| 6. | Tiesiogiai transliuoti visus Tarybos posėdžius ir užtikrinti jų įrašų prieinamumą Savivaldybės interneto svetainėje. | Tiesiogiai transliuojami visi Tarybos posėdžiai ir Savivaldybės interneto svetainėje pateikiami jau įvykusių posėdžių įrašai. |
| 7. | Savivaldybės interneto svetainėje prie kiekvieno Savivaldybės įstaigos darbuotojo skelbti jo atliekamas funkcijas (o ne prie bendro skyrių aprašymo) ir specialiuosius reikalavimus jų pareigybei. | Prie savivaldybės įstaigos darbuotojo kontakto galima sužinoti konkrečiai jo atliekamas funkcijas ir specialiuosius reikalavimus jo pareigybei. |
| 8. | Siekiant išvengti interesų konfliktų, prie konkrečių asmenų (Savivaldybės tarybos narių ir administracijos vadovų) kontaktinės informacijos skelbiama nuoroda į Vyriausiosios tarnybinės etikos komisijos arba Valstybinės mokesčių inspekcijos interneto svetainėse jų paskelbtas viešųjų ir privačių interesų bei turto deklaracijas. | Savivaldybės svetainėje skelbiamos nuorodos į Vyriausiosios tarnybinės etikos komisijos arba Valstybinės mokesčių inspekcijos interneto svetainėse paskelbtas viešųjų ir privačių interesų bei turto deklaracijas. |
| 9. | Viešinti Viešųjų pirkimų komisijos sudėtį ir prie jos narių kontaktinės informacijos skelbti nuorodas į Vyriausiosios tarnybinės etikos komisijos interneto svetainėje jų paskelbtas viešųjų ir privačių interesų bei turto deklaracijas.  | Savivaldybės svetainėje skelbiamos nuorodos į Vyriausiosios tarnybinės etikos komisijos arba Valstybinės mokesčių inspekcijos interneto svetainėse paskelbtas Viešųjų pirkimų komisijos narių viešųjų ir privačių interesų bei turto deklaracijas. |
| 10. | Parengti ir patvirtinti Savivaldybėje tvarką dėl galimų/negalimų dovanų bei kelionės išlaidų deklaravimo. | Parengta ir patvirtinta 2016-06-28 direktoriaus įsakymu Nr. ĮV-731 |
| 11. | Viešinti visas Savivaldybei priklausančias biudžetines įstaigas, viešąsias įstaigas ir įmones, kurių steigėja yra Savivaldybė, bei nurodyti, kokią dalį jų akcijų valdo Savivaldybė. | Savivaldybės tinklapyje viešinamos visos Savivaldybei priklausančios biudžetinės įstaigos, viešosios įstaigos ir įmonės, kurių steigėja yra Savivaldybė, nurodant, kokią dalį jų akcijų valdo Savivaldybė. |
| 12. | Viešinti, kokius asmenis Savivaldybė delegavo į įmonių valdybas, ir nurodyti jų skyrimo į šias pareigas priežastis (argumentus), kodėl paskirtas žmogus buvo tinkamiausias kandidatas į valdybos nario pareigas. | Administracijos direktoriaus 2016-05-03 įsakymu Nr. ĮV-459 patvirtintas Kandidatų į Visagino savivaldybės kontroliuojamų uždarųjų akcinių bendrovių ir akcinių bendrovių valdybą parinkimo tvarkos aprašas. Iki liepos 18 d. paskelbta atranka į valdybos narius. |
| **1.2. UŽDAVINYS**Įgyvendinti Nacionalinės kovos su korupcija programos savivaldybėms priskirtas priemones. |
| **Eil. Nr.** | **Priemonė** | **Rezultatas** |
| 13. | Viešinti informaciją apie Visagino savivaldybės ir jos įstaigų pajamas, išlaidas elektroninėje erdvėje[[1]](#footnote-1). | Viešinama informacija apie Visagino savivaldybės ir jos įstaigų pajamas, išlaidas svetainėse. |
| 14. | Sukurti neoficialių mokėjimų Visagino savivaldybėje ir jos įstaigose mažinimo ir šalinimo priemones[[2]](#footnote-2). | Ruošiama Visagino savivaldybės ir jos įstaigų skaidrios veiklos atmintinė |
| 15. | Nustatyti viešojo ir privataus sektorių skaidraus bendradarbiavimo būdus ir principus[[3]](#footnote-3). | Ruošiamas Visagino savivaldybės viešojo ir privataus sektorių skaidraus bendradarbiavimo vadovas |
| 16. | Viešai skelbti informaciją apie tarnybinių automobilių naudojimą Visagino savivaldybėje ir jos įstaigose[[4]](#footnote-4). | Informacija apie tarnybinių automobilių naudojimą Visagino savivaldybėje ir jos įstaigose ruošiama |
| 17. | Peržiūrėti ir atnaujinti antikorupcinio švietimo programas, skatinti korupcijos prevencijos iniciatyvas ir jų viešinimą[[5]](#footnote-5). | 2016-03-17 straipsnis „Praneškite apie korupcijos atvejus“ laikraštyje „V každyj dom“  |
| **ANTRASIS TIKSLAS –** mažinti administravimo naštą viešųjų paslaugų gavėjams. |
| **TIKSLO REZULTATO KRITERIJAI:**1) sutrumpėję procedūrų terminai, t. y. Savivaldybės klientų, laukusių atsakymo ilgiau nei 20 darbo dienų, skaičiaus sumažėjimas nuo 3,9 % 2014 m. iki 0,8 % 2018 m. (atliktos kasmetinės apklausos duomenimis);2) verslininkų nepakantumas korupcijai sieks 85 % 2018 m. (atliktos kasmetinės apklausos duomenimis). |
| **2.1. UŽDAVINYS**Tobulinti administracinių ir viešųjų paslaugų teikimo ir jų administravimo procedūras, didinant viešųjų paslaugų skaidrumą ir efektyvumą. |
| **Eil. Nr.** | **Priemonė** | **Rezultatas** |
| 18. | Įdiegti Savivaldybės interneto svetainėje interaktyvią vaikų priėmimo į Visagino savivaldybės ugdymo įstaigas registracijos sistemą. | Neįvykdyta**.** Parengtas 2016-03-21 raštas Nr.(4.18.)-1-1329 savivaldybės merei D. Štraupaitei |
| 19. | Atlikti vieno langelio principo taikymo savivaldybėje analizę, nustatyti trikdžius šio darbo aktyvinimui ir plėtrai, parengti naują įgyvendinimo priemonių planą. | Dirba darbo grupė |
| 20. | Savivaldybės, jos įstaigų, įmonių interneto svetainėse nuolat pateikti ir atnaujinti viešųjų paslaugų teikimo tvarkas (aprašus), reikiamus dokumentus, nuorodas į teisės aktus, reglamentuojančius šių paslaugų teikimą ir administravimą. | Savivaldybės ir įstaigų svetainėse paskelbti visų Visagino savivaldybėje teikiamų viešųjų paslaugų teikimo aprašai (tvarkos). |
| **2.2. UŽDAVINYS**Gerinti administracinių ir viešųjų paslaugų kokybę. |
| **Eil. Nr.** | **Priemonė** | **Rezultatas** |
| 21. | Parengti asmenų, dirbančių Savivaldybės administracijoje, elgesio taisykles. | Elgesio taisyklės patvirtintos administracijos direktoriaus 2016-06-28 įsakymu Nr. ĮV-730 |
| 22. | Parengti asmenų, dirbančių Savivaldybės **švietimo įstaigose ir viešosiose įstaigose, kurių dalininkė yra Savivaldybė, profesinės etikos kodeksus** | **Profesinės etikos kodeksas** ruošiamas |
| 23. | Viešinti Savivaldybės metinį biudžetą, detalias finansines ataskaitas ir skolos dydį. Dokumentai viešinami .xls arba .csv formatais. | Svetainėje viešinamas Savivaldybės metinis biudžetas, detalios finansinės ataskaitos. |
| 24. | Skelbti informaciją apie visą Savivaldybei priklausantį nekilnojamąjį turtą, nuomojamą turtą ir jo kainą. | Informacija paskelbta savivaldybės tinklapyje |
| 25. | Vykdyti Savivaldybės įstaigų darbuotojų, Savivaldybės tarybos narių viešųjų ir privačių interesų deklaracijų pateikimo priežiūrą. | Įvykdytos deklaracijų pateikimo kontrolės procedūros. |
| 26. | Nustatyti korupcijos pasireiškimo tikimybę Savivaldybėje ir Savivaldybės įstaigose. | Bus nustatyta korupcijos pasireiškimo tikimybė kultūros įstaigose. |
| 27. | Pateikti informaciją apie asmenį, siekiantį eiti arba einantį pareigas Savivaldybėje ar Savivaldybės įstaigoje ar įmonėje. | Teikiama pagal poreikį. 2016 m. informacija nerinkta. |
| 28. | Parengti VšĮ Visagino ligoninės darbuotojų veiklos metinio vertinimo tvarką. | Perteklinis reikalavimas dėl VšĮ Visagino ligoninės darbuotojų veiklos metinio vertinimo. |
| 29. | Parengti VšĮ Visagino pirminės sveikatos priežiūros centro (toliau – PSPC) darbuotojų veiklos metinio vertinimo tvarką. | Perteklinis reikalavimas dėl VšĮ Visagino PSPC darbuotojų veiklos metinio vertinimo. |
| 30. | Pasirašytinai supažindinti VšĮ Visagino ligoninės gydytojus su Lietuvos gydytojo profesinės etikos kodeksu. | Pasirašytinai supažindinti VšĮ Visagino ligoninės gydytojai su Lietuvos gydytojo profesinės etikos kodeksu. |
| 31. | Pasirašytinai supažindinti VšĮ Visagino PSPC gydytojus su Lietuvos gydytojo profesinės etikos kodeksu. | Pasirašytinai supažindinti VšĮ Visagino PSPC gydytojai su Lietuvos gydytojo profesinės etikos kodeksu. |
| 32. | VšĮ Visagino ligoninės supaprastintų viešųjų pirkimų taisyklėse, patvirtintose VšĮ Visagino ligoninės direktoriaus 2014 m. rugpjūčio 21 d. įsakymu Nr. 1-175, detalizuoti Viešųjų pirkimų įstatymo Nr. I-1491 85 straipsnio 3 dalies nuostatų įgyvendinimą, t. y. nustatyti, kad pirkimų organizatoriui ir pirkimo iniciatoriui taikomi nepriekaištingos reputacijos, nešališkumo ir konfidencialumo reikalavimai. | Atlikti VšĮ Visagino ligoninės supaprastintų viešųjų pirkimų taisyklių pakeitimai. |
| 33. | VšĮ Visagino PSPC supaprastintų viešųjų pirkimų taisyklėse, patvirtintose VšĮ Visagino PSPC direktoriaus 2015 m. vasario 5 d. įsakymu Nr. ĮV-15, detalizuoti Viešųjų pirkimų įstatymo Nr. I-1491 85 straipsnio 3 dalies nuostatų įgyvendinimą, t. y. nustatyti, kad pirkimų organizatoriui ir pirkimo iniciatoriui taikomi nepriekaištingos reputacijos, nešališkumo ir konfidencialumo reikalavimai. | Atlikti VšĮ Visagino PSPC supaprastintų viešųjų pirkimų taisyklių pakeitimai. |
| **TREČIASIS TIKSLAS –** didinti visuomenės nepakantumą korupcijai ir skatinti visuomenę įsitraukti į antikorupcinę veiklą. |
| **TIKSLO REZULTATO KRITERIJAI:**1) Visagino savivaldybės korupcijos prevencijos programos žinomumas tarp gyventojų, atlikus kasmetinę apklausą, sieks 75 % 2018 m.;2) Visagino savivaldybės darbuotojų nepakantumas korupcijai, atlikus Savivaldybės darbuotojų apklausą, sieks 92 % 2018 m. |
| **3.1. UŽDAVINYS**Vykdyti Savivaldybės gyventojų, verslininkų ir Savivaldybės ir jos įstaigų darbuotojų antikorupcinį švietimą. |
| **Eil. Nr.** | **Priemonė** | **Rezultatas** |
| 34. | Organizuoti Savivaldybės darbuotojų tarnybinės etikos mokymus. | Planuojami II pusmeti. Iki 2016-06-30 mokymuose dalyvavo 2 valstybės tarnautojai. |
| 35. | Periodiškai atlikti tyrimus, siekiant nustatyti Savivaldybės ir pavaldžių įstaigų darbuotojų požiūrį į korupcijos apraiškas. | Tyrimai bus atliekami II pusmeti. |
| 36. | Organizuoti su antikorupcine tematika susijusius mokymus ir konsultuoti Savivaldybės ir jai pavaldžių įstaigų darbuotojus korupcijos prevencijos klausimais. | Dalyvavo 14 įstaigų darbuotojų |
| 37. | Viešai skelbti Savivaldybės korupcijos prevencijos programą ir jos įgyvendinimo priemonių planą Savivaldybės interneto svetainės skiltyje ,,Korupcijos prevencija“. | Savivaldybės korupcijos prevencijos programa ir jos įgyvendinimo priemonių planas skelbiamas Savivaldybės interneto svetainės skiltyje ,,Korupcijos prevencija“. |
| 38. | Periodiškai atlikti gyventojų ir verslininkų nuomonės tyrimus korupcijos pasireiškimo klausimais, įvertinti gaunamus skundus ir atlikti vykdomos veiklos bei priimamų teisės aktų analizę, apibendrinti šių tyrimų rezultatus ir numatyti korupcijos prevencijos priemones.  | Tyrimai bus atliekami II pusmeti. |
| 39. | Organizuoti su antikorupcine tematika susijusius renginius (akcijas) Savivaldybės gyventojams ir verslininkams. | „Auksinis raktelis“ 3 renginiai auklėtiniams, 2 darbuotojams.„Gintarėlis“ 3 renginiai. |
| 40. | Savivaldybės interneto svetainėje sukurti anonimišką elektroninio pašto adresą. | Sudaryta galimybė Savivaldybės interneto svetainėje anoniminiu būdu pateikti pranešimą apie galimą korupcinį atvejį. |
| **3.2. UŽDAVINYS**Diegti ir įgyvendinti antikorupcinio ugdymo programas. |
| **Eil. Nr.** | **Priemonė** | **Rezultatas** |
| 41. | Vykdyti korupcijos prevencijai skirtą švietimą bendrojo lavinimo mokyklose, kultūros ir švietimo įstaigose. | Vykdė korupcijos prevencijai skirtas veiklas: 3 mokyklos, 3 neformaliojo šveitimo įstaigos. Pravesti 8 renginiai |
| 42. | Organizuoti renginius antikorupcine tema Savivaldybės bendrojo lavinimo mokyklose ir neformaliojo švietimo įstaigose. | Antikorupcine tema mokyklose pravestos teminės klasės valandėlės 2-8 kl. 9-12 kl.(16 pamokų) mokiniams ,8 renginiai |
| 43. | Organizuoti moksleivių antikorupcinių iniciatyvų konkursą Savivaldybės bendrojo lavinimo mokyklose ir neformaliojo švietimo įstaigose. | „Gerosios vilties“ progimnazija organizavo plakatų konkursą ir parodą antikorupcine tematika. |
| 44. | Organizuoti straipsnių konkursą korupcijos prevencijos tema. | Planuojama II pusmetį |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Atitikmuo Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų institucinio veiklos plano, patvirtinto Lietuvos Respublikos Vyriausybės 2015 m. birželio 17 d. nutarimu Nr. 648 (toliau – NKKP TVP), 1.1.1 priemonė. [↑](#footnote-ref-1)
2. NKKP TVP 1.1.5 priemonė. [↑](#footnote-ref-2)
3. NKKP TVP 1.1.6 priemonė [↑](#footnote-ref-3)
4. NKKP TVP 1.1.11 priemonė [↑](#footnote-ref-4)
5. NKKP TVP 6.1.1 priemonė [↑](#footnote-ref-5)